
 «Үштоған» ЖШС-нің Қоршаған ортаға әсерді бағалауды және (немесе) көзделіп отырған қызметтің әсерін скринингті қамту аясын айқындау туралы қорытынды
[bookmark: _GoBack]	«Үштоған» ЖШС-нің №155-NML (26.12.2024 ж.) лицензиясы негізінде Қарағанды облысы, Ақтоғай ауданындағы Сарытоғанбай графит кен орнында бұзылған жерлерді рекультивациялау жобасы әзірленді. Рекультивация 2050 жылдың мамыр–қазан айларында жалпы 103,3 га аумақта жүргізіледі.
	Жоба екі кезеңнен тұрады:
	Техникалық кезең: аумақты тазалау, жыныс үйінділерін тегістеу, еңістерді жайпақтау, құнарлы топырақ қабатын төсеу.
Биологиялық кезең: көпжылдық шөптер егу, минералдық тыңайтқыш енгізу және жердің табиғи қалпына келуіне жағдай жасау.
	Жұмыстар барысында өндірістік ағынды сулар түзілмейді, тұрмыстық ағынды сулар арнайы сыйымдылықтарға жиналып, мамандандырылған ұйымға шығарылады. Негізгі экологиялық әсерлер – шаң, көлік техникасынан шығатын ауа эмиссиялары, шу және тұрмыстық қалдықтардың түзілуі.
	Жоба І санаттағы объектіге жатады. Учаске Қазақстан арқарының мекендеу аймағында орналасқандықтан және қоршаған ортаға ықтимал әсерлердің болуына байланысты Қазақстан Республикасының Экологиялық кодексіне сәйкес қоршаған ортаға әсерді бағалауды (ҚОӘБ) міндетті түрде жүргізу қажет.
